Naboerne er trætte, over tog der kører i tomgang, mens de bliver rengjort. Samtidig mener de, at DSB's vaskestation aldrig er blevet miljøgodkendt. Miljøkonsulent hos DSB Klaus Skafte Nielsen afviser, at vaskestationen skal godkendes. Til TV2/Nord siger han: - Den skal ikke miljøgodkendes sporene var der jo i forvejen, så der er ikke tale om nyt byggeri. Men selvfølgelig skal støjkravne overholdes, derfor har DSB opsat elstik ved stationen, så togenes motorer kan stoppes når de vaskes. Det skulle gerne dæmpe støjen fra togene, siger han. Han vil dog gerne være med til at se på, om man kan flytte rundt på togene. Klaus Skafte Nielsen vil nu se på de seneste klager fra naboerne.

Referat:
Beboerne i Lindholm klager igen over støjende tog ved Lindholm Station.